《李氏园》
宋代·李复

城近斜临南郭路，地宽分得奉诚园。
垂竿引水穿回径，种竹成阴补坏垣。
晓露不收荷已败，新霜将落柿初繁。
天晴野旷秋风厉，借榻虚堂负午暄。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。